SEBUAH SIRI NETFLIX
Kami pandai berasmara.
Tapi "kami" baru dapat anak enam minggu yang lalu.
Bila dia nak berhenti menangis?
Mana ibu susu?
Awak dah buat nafsu saya hilang.
Saya akan dukung dia. Terima kasih.
Elizabeth.
Jangan pedulikan ayah kamu.
Anne tahu anak perempuan tak mencukupi untuk Henry.
Bukan itu janjinya kepada Henry.
Bukan itu yang dia perlukan.
Dia perlukan anak lelaki dan seorang waris.
England sedang bergolak.
Ia berada di ambang revolusi agama.
Henry VIII menolak kuasa paus
dan dia tekad untuk mencipta Gereja England yang baru, bebas
dan diketuai olehnya.
Henry tahu satu-satunya cara untuk mendapat sokongan
adalah dengan mendapatkan anak lelaki.
Memanglah pada mulanya, Henry kecewa.
Dia rasa tertekan dan mahu anak lelaki
kerana dia tak mahu kehilangan semuanya.
Ayahandanya ada rancangan gah untuk keturunan Tudor,
dan saya dah janjikan anak lelaki.
Keluarga Boleyn tak mungkir janji.
Awak tak bosan makan epal?
Lady W kata dia asyik makan cacing semasa hamil,
jadi saya rasa sangat bersyukur.
Betul juga.
Cepatnya awak hamil semula selepas Elizabeth lahir.
Tapi kita memang bekerja keras.
Mujurlah kali ini saya tak mual seteruk dulu.
Orang kata itu ciri-ciri anak lelaki.
Ahli nujum saya yakin kali ini dia anak lelaki.
Pada zaman sekarang, kita cuma harap anak kita sihat.
Tapi Anne harap anaknya ada zakar.
Anak perempuan tak membantu. Katherine dari Aragon ada anak perempuan.
Henry ceraikan dia.
Anne perlukan anak lelaki untuk mengekalkan kedudukannya.
Sekarang, kita cuma perlukan…
Ya Tuhan, cantiknya!
Sama seperti ayahnya.
Pourquoi?
Kerana setiap keluarga yang sempurna ada anjing.
Anjing Anne bernama Purkoy.
Nama itu berasal daripada perkataan Perancis, "pourquoi",
yang bermakna "kenapa".
Nama itu menggambarkan kebingungan.
Itulah ilham untuk nama Purkoy.
ENAM BULAN KEMUDIAN
Purkoy.
Duduk.
Sudahlah. Kakak yang perlu duduk.
Penatnya.
Kaki kakak dah sakit.
Purkoy, pergi tangkap!
Jangan baling kasut pertabalan kakak.
Kakak rasa macam boleh memerintah dunia.
Kakak dah tak tahan.
Jangan salah faham.
Memanglah kakak perlu mendapatkan anak lelaki untuk Henry,
tapi banyak lagi yang kakak nak buat,
selain buat anak.
Kakak akan mengubah dunia.
Tunggu sajalah.
Menurut tradisi, tugas ratu adalah untuk mendapatkan waris,
tapi Anne ada impian dan cita-cita yang berasaskan pendiriannya.
Dia mahu menambah baik negaranya.
Sebagai ratu, Anne mahu membuat perubahan.
Dia nak bantu orang.
Dia memperkenalkan konsep kebajikan dalam pemerintahan monarki.
Dia mahu tolong golongan miskin, tingkatkan kualiti pendidikan,
dan sudah tentu, dia mahu reformasi agama.
Penganut Katolik yang warak pun
mengaku bahawa penyelewengan di biara sudah tidak terkawal.
Semua tanah terbaik memang milik mereka.
Ia sepatutnya milik kerajaan.
Cromwell turut bersetuju dengan pembaharuan itu
dan dia sedar bahawa harta yang melimpah-ruah
disimpan di biara-biara serata England.
Dia juga nampak peluang untuk memindahkan kekayaan itu
ke dalam tangan raja.
Kita boleh memanfaatkan wang itu.
Rakyat kita perlukan pendidikan, bantuan apabila sakit
dan tempat tinggal.
- Ratu kesayangan rakyat. - Saya serius.
Wang yang biara simpan langsung tak masuk akal.
Mereka sepatutnya bantu orang miskin, bukan tambah harta.
Keadaan perlu berubah.
Anne tak seperti ratu lain. Dia mahu anak lelaki dan waris raja,
dan juga jadi bonda negara.
Dia mahu harta England dirampas daripada biara
dan diberi kepada mereka yang memerlukan.
Pihak gereja akan menentang.
Ya, tapi siapa yang berkuasa sekarang?
Awak.
Kita perlu fikir dengan terperinci dan buat strategi yang betul.
- Anne? - Beritahu…
Ya Tuhan, Anne.
Anne.
Anak nak keluar!
Mustahil…
untuk saya terangkan kesedihan akibat kehilangan anak.
Kita jaga anak itu dalam rahim,
Ia sebahagian daripada kita
dan apabila anak itu mati,
sebahagian diri kita juga mati.
Henry yakin dia anak lelaki.
Dia tak sanggup pandang muka saya.
Ia amat mengecewakan.
Tambahan pula, khabar angin mula tersebar.
Kerana orang istana memang ada satu sifat buruk,
iaitu mengumpat tentang nasib malang orang lain.
Saya tak keguguran kerana bayi itu cacat.
Dari mana mereka dapat cerita ini?
Puncanya akan buat awak ketawa.
Mereka kata awak ahli sihir.
Itu gosip baru.
Apa khabar Henry?
Dia agak dingin. Saya rasa dia sukar menerimanya.
Mestilah, bagi kamu berdua.
Saya rasa nak menyorok.
Ratu tak boleh buat begitu.
Kami perlu senyum dan tunjukkan muka kami.
Kalau ratu tak senyum,
nanti orang kata
yang Henry dah bosan dengannya
dan akan cari orang lain pula.
Ia tekanan berat bagi wanita yang sudah rasa tertekan
untuk sentiasa memberikan hasil.
Anne.
Baguslah kamu dah bersosial semula.
Duke dari Norfolk yang malangnya, pak cik saya.
Dia kurung isterinya dalam almari dan jual barang kemasnya.
Kakak Mary.
Anne.
Tunggulah dulu.
Sampai hati kakak tiba-tiba muncul begini?
Maafkan kakak.
Saya Ratu England
dan kakak kahwini askar pangkat rendah dan dah hamil.
Kakak bersimpati atas kematian anak kamu.
Kakak sedarkah apa orang akan kata tentang saya sekarang?
Susahkah nak gembira demi kakak?
Kakak cemburukan saya dan Henry.
Kakak tak peduli, Anne. Kakak tak pernah cintakan dia.
Dia tak mahukan kakak.
Kelak, kamu akan senasib dengan kakak.
Keluar.
Keluar dan jangan kembali.
Kata yang awak mahukan saya.
Kenapa?
Henry.
Purkoy tak guna. Dia selalu perhatikan saya.
Ia perhatikan setiap gerak-geri saya.
- Apa maksud awak? - Saya nak anak lelaki!
Anak lelaki!
Bukan anjing.
Saya mahu anak lelaki.
Henry.
Hubungan Anne dan Henry hanya berteraskan janji itu.
Janji yang Anne akan mendapatkan
anak lelaki yang Henry idamkan.
Anne mengecewakannya.
Beratnya beban janji yang dia buat
dengan bukan saja Henry, tapi juga seluruh negara.
Pihak istana memang menunggu Anne tersilap langkah
dan kini, dia beri mereka peluang itu.
Weston, isteri kamu rasa lawak kamu kelakar?
Dia saja wanita yang patik mahu bahagiakan.
Weston.
Francis Weston antara orang terapat dengan Henry
dan dia dianugerahi pangkat semasa majlis pertabalan Anne.
Anne rapat dengan Weston.
Semua orang di istana tahu
Anne dan adik iparnya saling membenci.
Jane tak suka Anne kerana Anne semakin angkuh.
Dia tak suka kedudukan Anne.
Anne.
Purkoy dah mati.
Apa?
Dia jatuh dari tingkap. Takziah.
Ja…
Keluar. Semua orang keluar!
Jatuh dari tingkap?
Henry, tak mungkin ia kemalangan.
Ada orang sengaja bunuh Purkoy.
Henry yang beritahu dia anjing itu mati.
Anjing itu sangat rapatnya dengannya
dan menggembirakannya, tapi tiba-tiba, ia mati.
Betulkah ia satu kemalangan?
Bagaimana ia berlaku?
Saya bersimpati.
Saya rasa Anne mula rasa lemah
dan terasing pada masa itu.
Dia rasa seolah-olah semua usahanya
mula terlepas daripada genggamannya.
Ada orang di istana
yang hanya menunggu Anne lemah.
Jika Anne gagal dapat anak lelaki yang akan mengukuhkan kedudukannya,
maka mereka boleh masuk campur
dan buat Henry membencinya.
Dang perwara saya yang baik hati, Jane Seymour.
Sangat sopan dan suci.
England dilanda krisis.
Pengkhianat makin ramai dalam kalangan kita setiap hari.
Reformasi agama yang Henry buat memecahbelahkan negara itu kepada dua
dan ramai yang menentang hakikat
bahawa raja, dan bukan paus, yang kini menjadi ketua gereja.
Ia merebak dalam kalangan orang kita
dan seperti wabak,
kematian pasti berlaku.
Dia pandai menghibur.
Terima kasih.
Sekian.
Akta Khianat 1534 merupakan perubahan penting
dalam pemerintahan Henry.
Dia paksa rakyatnya supaya tunduk kepadanya,
dan menjatuhkan hukuman bunuh jika mereka menentangnya.
Apa masalah awak?
Ini parti, tapi awak cakap tentang mati dan wabak. Apa masalah awak?
Ya, betul. Ini parti.
Jadi, kita perlulah hiburkan tetamu.
Awak dah hiburkan mereka dengan baik.
Dang Perwara saya pandai mendengar?
Henry, tunggu.
Mari pergi dari sini.
Mari pergi bercuti, hanya kita berdua.
Awak cakap merepek, Anne.
Kita dapat rasa bahawa lelaki seperti Thomas Cromwell mula faham
bahawa Anne kini menjadi pelaburan yang amat mahal.
Tapi setakat ini, pulangannya sangat sikit.
Ada sebab Henry jatuh cinta kepada saya.
Sebab dia ubah semuanya,
mempertaruhkan segalanya, demi saya.
Pada hari itu, saya ingat kedahagaannya.
Sayalah gadis yang keluar mencari pasangan dan bawa pulang seorang raja.
Bangsawan memberontak di Ireland,
ancaman serangan oleh Sepanyol dan Perancis
dan Katolik Eropah tak anggap tuanku sebahagian daripada mereka.
Ya. Selain pemberontakan yang tak terkira,
masalah tanaman, kebuluran dan wabak,
dan mungkin juga perang dengan Eropah.
Apa hidangan hari ini?
Cuma ada masalah.
Kita sambung kemudian.
Cromwell mahu jadi orang kanan Henry.
Dia nak jadi ketua penasihat.
Tapi Anne mahu jadi orang kanan Henry dan ketua penasihatnya.
Ketua penasihat tak boleh ada dua.
Istana itu tak cukup besar untuk kedua-duanya.
Mari kita pergi memburu.
Macam dulu.
Saya ada banyak masakah sekarang, Anne.
Saya pula teringat segala yang kita selalu buat dulu.
Anne.
Sekarang, wang biara
dapat menyelesaikan masalah tanaman dan kebuluran.
Berkenaan Eropah pula,
kita boleh buat perjanjian untuk berdamai.
Ia tak mustahil.
1536 ialah tahun krisis buat Henry.
Ada pemberontakan terhadapnya.
Ada masalah tanaman dan ekonomi.
Itulah zaman paling bergolak sepanjang pemerintahannya.
Isteri pertama Henry, Katherine dari Aragon sudah mangkat.
Dia diingati di seluruh istana dan negara.
Kehadiran Anne yang berbaju kuning menjadi buah mulut.
Anne memang begitu,
berani dan tak pedulikan pendapat orang lain.
Takziah atas kemangkatannya.
Ada orang berpendapat
bahawa kuning ialah warna berkabung di Sepanyol
dan ini cara Anne menghormati Katherine.
Ini saat untuk meraikan dia.
Kita berkumpul untuk meratapi pemergian Balu Puteri Wales,
Katherine dari Aragon.
Upacara pengebumiannya sedang diatur di Katedral Peterborough,
tapi mari kita sama-sama mendoakannya.
Boleh bawakan kerusi?
Beta hamil.
Musuh terhebat Anne sudah tiada dan dia hamil.
Ini senario terbaik
kerana ia bermakna anak itu
akan diperakui sebagai waris sah
kerana Katherine takkan lagi menjadi penghalang.
Kita boleh maafkan Anne
kerana rasa berjaya dan meraikan saat itu.
Tolong!
Mungkin awak tak tiup betul-betul.
Saya pun mudah lupa waktu hamil.
Saya tahu cara tiup lilin.
Kebakaran itu disengajakan. Ada orang nak saya mati.
Kenapa awak fikir begitu?
Pertama, surat benci itu.
Kemudian, anjing saya dihumban dari tingkap.
Sekarang, ini pula.
Orang kata benda begini datang tiga serangkai.
Nasib malang awak dah berakhir.
Ada kemalangan.
Pada 24 Januari 1536,
Henry terjatuh dari kuda semasa berlawan tombak.
Henry!
Henry, tolonglah jangan mati.
Beta dah agak ini akan berlaku dan dah suruh baginda berhati-hati.
Kecederaan kepala boleh membunuh.
Pak cik, katalah dia akan selamat.
Anne takut.
Kedudukannya bergantung pada Henry.
Jika Henry mati, dia akan hilang semuanya
walaupun dia Ratu England yang sah.
Akhirnya semua orang terkejut kerana dia hidup
dan dia tak sedarkan diri selama dua jam.
Mungkin juga semasa dia terjatuh dari kuda pada hari itu,
korteks serebrumnya tercedera.
Jadi, otaknya rosak.
Henry, awak bagaimana?
Awak hampir mati seminggu yang lalu.
Saya hamil dengan anak awak dan…
Awak patut beri tumpuan pada anak lelaki yang awak kandungkan.
- Bukan risau tentang perbuatan saya. - Awak gilakah?
Ke mana kamu nak pergi?
Kamu dah lupakah kamu dang perwara beta dan bukan…
Jantan penipu!
Anne keguguran.
Dia kehilangan anak itu.
Apabila mereka lihat janin itu,
mereka dapati bahawa ia janin lelaki.
Remuk hati saya.
Saya bukan saja meratapi anak lelaki saya.
Saya meratapi segalanya.
Hidup yang saya ingat akan jadi milik kami.
Saya tahu keadaan tak seperti yang saya harapkan.
Tapi saya tak sangka dia akan mengalah.
Semasa Anne terlantar dan cuba pulih daripada trauma kehilangan anaknya,
Henry lawat dia buat seketika
dan kata, "Nampaknya Tuhan takkan kurniakan anak lelaki kepada saya."
Saat itu menandakan perselisihan sebenar antara mereka
kerana kesedihan itu buat mereka ambil dua haluan berbeza.
"Akibat kekasaran suaminya, berapa ramaikah wanita
yang terikat pada ikatan perkahwinan
dan lebih menderita daripada hamba bangsa Arab?"
Kenapa kesenangan hidup wanita perlu bergantung pada lelaki?
- Terhadnya pilihan kita. - Betul.
Ya Tuhan. Kenapa?
Dia buat lagi.
Tambah hutang.
- Tengoklah. Betul cakap saya tadi. - Saya serius, Anne.
Saya rasa habislah kami.
Saya hamil.
Sekali lagi.
Sudah tentu.
Kasihan Lady W dengan suami tak guna dan tujuh anaknya.
Jadi, awak tentu perlukan lagi wang.
Tidak, saya tak sanggup minta.
Tidak, usah berpura-pura lagi.
Nah.
Ambillah.
Saya perlukannya.
Tapi saya lebih memerlukan awak.
Memang dah jadi sifat Anne bilamana keadaan tertekan,
dia akan mengamuk.
Kita fikir dia akan lebih rapat dengan kawannya.
Sebaliknya, dia jauhi mereka.
Sekarang kita boleh rasa yang istana buat Anne sangat tertekan.
Ia berbelah bahagi.
Ada yang sokong Anne.
Yang lain pula mula berminat dengan musuhnya, Jane Seymour.
Nampaknya Jane Seymour menaikkan nafsunya kebelakangan ini.
Malangnya, dia takkan tiduri Henry.
Wanita itu cuba rampas takhta kakak.
Kakak keterlaluan.
Dialah punca kakak keguguran.
Kakak.
Tumpuan raja memang terganggu, tapi kakak tak boleh terikut-ikut.
Apa maksud kamu?
Cromwell.
Banyak duit biara yang diterima selepas pembubaran biara.
- Bagus. Itulah rancangannya. - Ya.
Tapi duit itu masuk poketnya sendiri.
Liciknya dia.
Kakak Anne.
Selepas Henry menjadikan dirinya sebagai ketua gereja,
dia rampas semua harta gereja
dan biara yang juga simbol mazhab Katolik ialah institusi yang sangat kaya.
Perancang perubahan agama ini
ialah orang kanan Henry, Thomas Cromwell.
Apa kamu cuba buat?
Saya cuma ikut perintah raja.
Duit itu sepatutnya digunakan untuk kebaikan,
bukan untuk kesenangan hidup kamu.
Saya ingat kita kawan.
Ratu tak ada kawan.
Ratu ada sekutu atau musuh dan selama ini, kita bersekutu.
Malangnya jika ia perlu berubah.
Kalau saya suruh, Henry pasti jatuhkan hukuman bunuh ke atas kamu.
Baginda dah tahu.
Baginda tak beritahu tuanku?
Kamu takkan terlepas.
Beta takkan biarkan.
Cromwell.
Bedebah licik tak guna.
Saya tak pandai menilai orang. Saya sepatutnya dah menjangkakannya.
Dia selalu ada,
di sisi Henry, sentiasa cuba merenggangkan hubungan kami
dan menghasut suami saya agar membenci saya.
Saya perlu menyedarkan Henry.
Elizabeth, sayang. Ucap helo kepada ayahanda.
Sayang, ayahanda tak tahu kamu nak datang. Mari.
Mari cium ayah.
Jangan biar Cromwell buat begini.
- Dia curi beribu-ribu. - Jangan menyibuk dalam urusan negara.
Saya tak patut membiarkannya. Mari.
"Membiarkannya?"
Siapalah awak tanpa saya.
Awak menghuru-harakan negara dan memecahbelahkan rakyat.
Saya tak pernah selemah ini dan ia kerana awak.
- England perlukan perubahan. - Apa awak tahu tentang keperluan England?
Awak cuma fikir tentang bidaah.
Awak England. Kita England.
Awak tak perlukan anak lelaki, Henry.
Awak ada anak perempuan kita, Elizabeth.
Awak ada waris.
Dialah yang terbaik antara kita berdua.
Jangan merepeklah.
Lelaki saja boleh memerintah England.
Saya perlukan anak lelaki.
Bawa anak itu pergi.
Jangan nakal.
Bonda sayang kamu.
Mungkin jika awak tiduri saya
dan bukannya pikat Jane, kita boleh dapat anak lelaki.
Jane lebih menyenangkan daripada awak.
Awak sangat…
Awak dah berubah.
- Jane faham dirinya. - Saya tak begitu?
Tuhan hukum saya, Anne. Disebabkan awak,
Disebabkan kita dan dosa kita.
Kita mendekatkan rakyat kepada Tuhan daripada sebelum ini!
Cukup!
Awak tak patut janjikan sesuatu yang awak gagal tunaikan.
Bertahun-tahun Henry tergila-gilakan Anne,
tapi Anne gagal melahirkan anak yang dia perlukan
dan sekarang, dia percaya perkahwinan mereka telah dilaknat.
Henry tahu rakyat makin membencinya.
Mereka menentang reformasi agamanya.
Di matanya, hanya seorang saja yang bertanggungjawab.
Isterinya sendiri, Anne.
Sekitar ini juga, Anne mengadakan perbualan aneh
dengan salah seorang kawan terapat raja, Sir Henry Norris.
Tuanku datang Sabtu ini?
Ada lawan tombak dan wain.
- Tidak. Beta benci lawan tombak. - Tapi tuanku suka wain.
Taklah sangat, Norris.
Datanglah, semua orang akan datang.
Patik akan jaga tuanku. Patik janji.
Ramai wanita yang mahukan perhatian kamu.
Tapi hati saya milik tuanku.
Norris, beta isteri orang.
Melainkan sesuatu menimpa raja.
Kata-kata begitu boleh membawa maut.
Seloroh Anne sebenarnya mengancam nyawa
kerana dalam undang-undang, ada tertulis
bahawa kata-kata berkaitan kemangkatan raja dianggap menderhaka.
Tuanku.
Anne langsung tak tahu.
Dia tahu dia gagal mendapatkan waris lelaki,
tapi dia tak tahu situasi sebenar.
Atau siapa yang mengkhianatinya.
Dia fikir sesetengah orang menyebelahinya, tapi dia silap.
Dia seolah-olah bermain catur dan tak kenal lawannya.
1 MEI 1536
- Apa kakak buat di sini? - Kakak cuma nak elak semua orang.
Kakak cuma nak jumpa kamu sebelum acara kamu yang seterusnya.
Baguslah kakak datang.
Kakak nak jumpa Henry semasa acara utama, tapi…
Kakak tak nampak pun dia.
Masalah kakak tentu selesai.
Dia korbankan semuanya untuk mengahwini kakak.
Ya. Betul cakap kamu.
Kakak.
Kakak perlu berdamai dengan Cromwell.
Henry dengar cakapnya.
Ingat.
Kakak Anne Boleyn.
Kakak capai perkara yang orang impikan.
Saya akan lambai dari pentas pemenang.
Semoga Boleyn menang.
Situasinya terlalu teruk dan Anne pun sedar.
Sudah beberapa hari, Henry mengelaknya.
Dia tahu Majlis Privi telah mengadakan mesyuarat tergempar di Greenwich,
tapi dia tak tahu apa yang berlaku.
2 MEI 1536
Raja akan dakwa kamu berzina.
Anne ditahan oleh Majlis Privi.
Apabila dia tiba di Menara London,
dia tak dikurung di bawah tanah, tapi di rumah ratu,
tempat dia bermalam sebelum hari pertabalannya.
Dia ingat malam sebelum kejayaan pertamanya.
Dia bakal menjadi Ratu England. Kini, dia tahanan.
Berzina.
Tak masuk akal langsung.
Saya sayang Henry.
Dia pun tahu.
Semua orang pun tahu.
Dari mana asalnya semua tuduhan ini?
Saya tak tahu.
Saya cuma ditugaskan menjaga awak selama awak di menara.
William Kingston ialah konstabel menara itu.
Dia bertanggungjawab mengawal Anne,
tapi Anne menganggapnya tempat mengadu, hampir sebagai seorang kawan.
Dia sangat terasing pada masa ini
dan dia luahkan perasaan kepada Kingston.
Awak patut berehat.
Selamat malam, tuanku.
Selamat malam, Kingston.
Diam.
Anne Boleyn.
Kamu didakwa melakukan zina, sumbang mahram dan menderhaka.
Kerana membenci perkahwinan kamu kepada raja,
kamu tunduk kepada nafsu sebanyak 20 kali
dan mengadakan hubungan seksual
dengan pembantu raja,
Henry Norris,
Francis Weston,
Mark Smeaton.
Kamu telah menggoda adik kamu sendiri, George Boleyn,
supaya meniduri kamu.
Gila.
Kamu juga berkomplot dengan pasangan kamu untuk membunuh raja
seperti dalam perbualan kamu dengan Henry Norris
pada 29 April tahun ini.
Melainkan sesuatu menimpa raja.
Anne Boleyn.
Apa jawapan kamu terhadap tuduhan ini?
Tidak bersalah,
dan kamu semua pun tahu.
Terima kasih kerana berkongsi pendapat.
Ia banyak membantu.
Sir William Kingston berkhidmat untuk Henry.
Dia setia kepada Henry
dan sebagai pengawal Ratu Anne,
dia juga ditugaskan untuk mengintip
dan merakam apa-apa saja yang berguna untuk perbicaraannya.
Anne tentu berasa sangat bingung.
Daripada digilai raja,
dia dituduh menderhaka.
Kes Anne banyak bergantung pada khabar angin,
dan gosip tentang kecurangannya yang disebarkan oleh pembantunya.
Sebaik saja kuasa Anne mula lemah,
Jane dan wanita lain seperti Jane mudah menyebarkan cercaan mereka.
Lady Worcester sudah agak lama mengumpatnya.
Cromwell rakam semuanya.
Dia mahu menggunakannya untuk mendakwa Anne.
Awas.
Kebenaran tak penting. Mereka cuma tidak mahu Anne berkuasa.
Cromwell peguam paling terkenal dalam kerajaan itu.
Dia pastikan kesnya kukuh.
Menurut undang-undang masa kini, kesnya takkan diterima mahkamah.
Semuanya hanya berasaskan khabar angin,
tapi Cromwell berjaya membinanya menjadi sesuatu yang sangat jahat.
Anne Boleyn.
Pihak juri mendapati kamu…
bersalah.
Kamu dihukum mati
dengan dibakar atau dipenggal kepala
menurut budi bicara raja.
Pada hari-hari terakhirnya, Anne menerima lawatan oleh bekas paderinya
dan Ketua Biskop Canterbury, Thomas Cranmer.
Anne, ini peluang untuk awak bebas.
Saya dah agak Henry takkan biar saya dibunuh.
Jika awak tandatangan, perkahwinan awak akan terbatal.
Terbatal?
Dia antara sekutu kuatnya di istana,
tapi kini dia dihantar untuk memujuk Anne supaya membatalkan perkahwinannya.
Atas dasar apa?
Jangan risau butirannya.
Henry tahu tentang ini?
Apa akan jadi kepada Elizabeth?
Dia akan dianggap anak luar nikah dan takkan mewarisi takhta.
Anne.
Jika awak tandatangan, awak takkan dibunuh
dan boleh tinggal di biara.
Ia talian hayat, Anne.
Tolonglah terima.
Semua ini angkara Cromwell!
Saya perlu bercakap dengan suami saya.
Norris, Brereton, Weston dan Smeaton
didapati bersalah kerana berzina dengan awak.
Mereka akan dihukum esok.
Termasuklah adik awak.
George?
Jadi,
kalau awak enggan menerima nasib yang sama…
Raja telah mengurniakan belas kasihan.
Awak takkan dihukum dengan kapak dan akan dihukum dengan pedang.
Antara unsur paling kejam dalam kejatuhan Anne
ialah janji pengampunan sekiranya dia membatalkan perkahwinannya.
Janji yang telah dimungkiri.
Pada masa itu, ia jelas bahawa Henry sudah mendapatkan algojo
sebelum perbicaraan itu dibuat.
Dia yang mahu Anne mati,
jadi dia rancang semua ini.
Dia mahu Anne dihukum mati
supaya dia dapat mengahwini Jane Seymour.
Saya datang untuk mati.
Saya berdoa semoga Tuhan merahmati raja
dan semoga terus memerintah kamu.
Tiada raja lain yang lembut hati dan mengasihani sepertinya.
Pada saya, dia…
suami yang baik dan penyayang.
Tolong doakan saya.
Anne cuma mahu melindungi anaknya,
dan keluarganya, keluarga Boleyn.
Ayah dan ibunya masih hidup.
Kakak dan anak-anak kakaknya masih hidup.
Dia cuba melindungi keluarga Boleyn hingga ke saat terakhir.
Itu kali pertama kejadian seperti ini berlaku.
Ratu England belum pernah dihukum mati.
Henry buang Anne
kerana Anne tak dapat anak lelaki,
dan kerana akhirnya, Anne bukan wanita yang dia mahukan.
Tapi betapa indahnya takdir
kerana anak Annelah yang bertakhta selepas Henry.
Dia menjadi segala yang Anne impikan.
Semua impian dicapai oleh anak kecilnya.
Elizabeth I menjadi salah seorang pemerintah paling berkuasa
dalam sejarah England
dan di matanya, kita boleh nampak Anne Boleyn.
ANAK ANNE BOLEYN, RATU ELIZABETH I,
MEMERINTAH ENGLAND SELAMA 44 TAHUN DAN TIDAK PERNAH BERKAHWIN.
BAGINDA LANGGAR SEMUA PERATURAN.
Terjemahan sari kata oleh Noorsalwati